cyanic-selkie/wikianc huggingface dataset:
Motorola MicroTAC
thumb|The Motorola MicroTAC 9800X oli ensimmäinen useista MicroTAC-puhelinmalleista, joita valmistettiin lähes vuosikymmenen ajan. Motorola MicroTAC  -matkapuhelinta valmistettiin aluksi analogisena mallina vuodesta 1989 alkaen. GSM-yhteensopiva ja TDMA kaksoistajuusmalli esiteltiin 1994. MicroTACissa oli uutuutena kääntyvä kansi, jonka avulla mikrofoni ja hälytin kääntyivät näppäimistön suojaksi. Mikrofoni ja hälytin olivat kannessa vain ensimmäisissä malleissa ja ne siirrettiin myöhemmin runko-osaan. Kääntyvä kansi muodostui kuitenkin malliksi myöhemmille simpukkatyyppisille matkapuhelimille. MicroTAC-puhelinta edelsi Motorola DynaTAC ja MicroTACin syrjäytti Motorola StarTAC. Kirjaimet TAC ovat lyhenne sanoista Total Area Coverage. MicroTAC-puhelinta mainostettiin vuonna 1989 maailman pienimpänä puhelimena, joka mahtuisi paidantaskuun.
Syndicate
Peli on Wiredin mukaan yksi kymmenestä merkittävimmistä peleistä Amigalla.
Pelaaminen
Pelin ulkoasu on kytköksissä kyberpunk-teemaiseen maailmaan, joka ottaa laajalti vaikutteita Akira- ja Blade Runner -elokuvista. Maailmaa pyörittävät suuret monikansalliset yhtiöt, syndikaatit. Pelaaja asetetaan pienen monikansallisen yhtiön johtajaksi lopullisena tavoitteena maailmanherruus.
Pelaaja joutuu myös keräämään varoja rahoittaakseen aseistukseen ja kyborgi-implanttien kehitystyön, pelissä tämä tapahtuu verottamalla hallitsemiaan alueita. Toisin kuin muutamat aikansa pelit, jotka rankaisevat viattomien siviilien vahingoittamisesta tai palkitsevat väkivaltaisista teoista, Syndicate jättää vain moraalisen vastuun pelaajan itsensä harteille.
200px|
Kehitys
Pelin kehitys Bullfrogilla alkoi kokeellisena tekoälyn lisäämisenä pelihahmoihin. Myöhemmin strategiapuolta vähennettiin.
Vastaanotto
CU Amiga -lehti antoi pelille arvosanan 94% arvostelussaan.
Seuraajat
Pelille julkaistiin jatko-osa Syndicate Wars vuonna 1996. Helmikuussa 2012 Syndicatesta julkaistiin uusi versio.
Pete Stollery
Pete Stollery (s. 24. heinäkuuta 1960 Halifax, West Yorkshire) on brittiläinen säveltäjä. Hän opiskeli Jonty Harrisonin johdolla Birminghamin yliopistossa. Hänen oppiarvonsa on filosofian tohtori.
Stollery on menestynyt useissa kilpailuissa, ja hänen musiikkiaan on esitetty muun muassa ISCM World Music Days -festivaalilla. Hän on keskittynyt etenkin elektroakustisen musiikin tekemiseen. Hän toimi vuosina 1985–2003 Sonic Arts Networkin puheenjohtajana ja toimitti sen Journal of Electroacoustic Music -lehteä. Vuonna 1996 Stollery oli Simon Atkinsonin, Robert Dowin ja Alistair MacDonaldin kanssa mukana perustamassa äänitaiteilijoiden invisiblEARts-ryhmää Skotlannissa.
Stollery on luennoinut Aberdeenin yliopistossa, jossa on myös johtanut elektroakustisen musiikin studiota.
Congratulations (albumi)
Congratulations on yhdysvaltalaisen rockyhtye MGMT:n toinen studioalbumi, joka julkaistiin maaliskuussa 2010. Albumi ylsi kotimaassaan Yhdysvalloissa Billboard 200-listan toiselle sijalle, ja Britannian albumilistalla sijalle 4. Albumilta julkaistiin singlenä kappaleet ”Flash Delirium”, ”Siberian Breaks”, ”It’s Working” ja nimikkokappale ”Congratulations”.
Listasijoitukset
Listasijoitusten lähde:
Yvette Broch
Yvette Broch (s. 21. joulukuuta 1990 Monster) on alankomaalainen käsipalloilija. Hän on pelannut Alankomaiden maajoukkueessa yli sata ottelua. Hän on saavuttanut MM-kilpailuissa hopeaa vuonna 2015 ja pronssia vuonna 2017  sekä EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.
Pernilla August
thumb|Pernilla vuonna 2013 Mia Pernilla August (ent. Östergren, ent. Wallgren, o.s. Hertzman-Ericson, s. 13. helmikuuta 1958 Tukholma, Ruotsi) on ruotsalainen näyttelijä, käsikirjoittaja ja ohjaaja. Hän aloitti näyttelemisen jo lapsena teatterissa ja koulussa. Vuonna 1979 hän ryhtyi opiskelemaan näyttelemistä Statens scenskolassa. Pian sen jälkeen Ingmar Bergman otti hänet elokuvaansa Fanny ja Alexander (1982) esittämään lastenhoitajaa.
Hän esitti myös Anakin Skywalkerin äitiä Shmi Skywalkeria elokuvissa Tähtien sota: Episodi I – Pimeä uhka (1999) ja Tähtien sota: Episodi II – Kloonien hyökkäys (2002).
August oli vuosina 1982–1989 naimisissa kirjailija-käsikirjoittaja Klas Östergrenin kanssa ja vuosina 1991–1997 elokuvaohjaaja Bille Augustin kanssa. Hän vaihtoi sukunimensä molempia avioliittoja solmiessaan. Hänellä on kolme tytärtä.
August on ohjannut Susanna Alakosken romaaniin Sikalat perustuvan elokuvan Sovinto (2010), jonka pääosia esittävät Outi Mäenpää ja Ville Virtanen sekä Noomi ja Ola Rapace.
Karl Sanders
thumb|Karl Sanders, 2017 Karl Sanders (s. 5. kesäkuuta 1964 Greenville, Etelä-Carolina, Yhdysvallat) on yhdysvaltalaisen death metal -yhtyeen Nilen kitaristi-laulaja ja perustaja. Hänellä on äärimmäisen nopea ja tekninen soittotyyli ja erittäin matala ääni. Sanders käyttää Jackson Guitarsin, Deanin ja Kxk:n kitaroita.
Sanders on julkaissut kaksi Lähi-idän esi-islamistisesta kulttuurista ja musiikkiperinteestä vaikutteita saanutta soolojulkaisua, Saurian Meditation vuonna 2004 ja Saurian Exorcisms vuonna 2009.
Diskografia
Nile
Soolotuotanto
George Bernard Shaw
George Bernard Shaw (26. heinäkuuta 1856 Dublin, Irlanti – 2. marraskuuta 1950 Hertfordshire, Englanti) oli irlantilaissyntyinen, brittiläinen näytelmäkirjailija, jolle myönnettiin Nobelin kirjallisuuspalkinto vuonna 1925. Hänen tunnetuin näytelmänsä on Pygmalion (1912), jonka pohjalta on tehty elokuva Pygmalion (1938) ja yhdysvaltalainen musikaali My Fair Lady. Shaw sai Pygmalionin elokuvakäsikirjoituksesta parhaan sovitetun käsikirjoituksen Oscar-palkinnon, ja hän on ensimmäinen henkilö, joka on palkittu sekä kirjallisuuden Nobelilla että Oscarilla.
Elämä
Shaw oli vanhempiensa kolmesta lapsesta nuorin ja ainoa poika. Hänen vanhempansa edustivat Irlannin köyhtynyttä yläluokkaa. Isä oli ensin virkamies ja sitten viljakauppias.
Shaw ei juuri käynyt kouluja, vaan hän sai kotiopetusta pappissukulaiseltaan. Jo 16-vuotiaana hän aloitti työelämässä menemällä toimistotöihin, joilla hän elätti itsensä.
Shaw oli monin tavoin vastakohtien ihminen. Hän oli samanaikaisesti taiteellinen ja laskelmoiva, saita ja tuhlaavainen sekä epäluuloinen kyynikko mutta oikeaksi katsomien aatteiden sitkeä puolustaja. Hän piti koko kouluja ja yliopistoja vastenmielisinä elämänsä ajan, sillä hän piti niitä kaavamaisen ajattelun levittäjinä. Hän oli kuitenkin intohimoinen itseopiskelija, ahkera kirjoittaja ja terävä kriitikko.
Shaw meni naimisiin Charlotte Payne-Townshendin kanssa vuonna 1898. Solmiessaan avioliiton he olivat jo 40-vuotiaita. 1930-luvulla pariskunta matkusteli ahkerasti ja kävi Amerikassa, Uudessa-Seelannissa, Etelä-Afrikassa ja Japanissa. Charlotte eli selibaatissa, sillä hän piti vastenmielisinä ajatusta seksuaalisesta kanssakäymisestä ja synnytyksestä.
Shaw kirjoitti sanan rakkaus lainausmerkkeihin, koska sukupuolten väliset suhteet tarkoittivat hänelle sukupuolten taistelua ja usein molempien osapuolten tyytymättömyyttä. Hänellä oli useita enemmän tai vähemmän platonisia rakkaussuhteita esimerkiksi näyttelijättäriin Ellen Terryyn ja mrs. Patrick Campbelliin.
Constantinus Africanus
pienoiskuva|upright|Constantinus tutkii potilaan virtsaa. Constantinus Africanus (n. 1020 Karthago – 1087 Monte Cassino) oli lääkäri, joka tunnetaan antiikin kreikkalaisten lääketieteellisten kirjoitusten latinannoksista arabian kielestä.
George Bernard Shaw
Ura
thumb|left|upright|George Bernard Shaw vuonna 1934. Shaw aloitti uransa lehtikirjoituksilla, muun muassa musiikkiarvosteluilla vuonna 1885.
Constantinus Africanus
Käännökset
Kielitaito mahdollisti sen, että Constantinus saattoi kääntää antiikin kreikankielisiä lääketieteellisiä kirjoituksia arabian kielisten käsikirjoitusten välityksellä latinan kielelle. Näin hän oli esittelemässä antiikin lääketiedettä, kuten Hippokratesta ja Galenosta, takaisin eurooppalaiselle yleisölle. Constantinus käänsi myös arabialaisia kirjoituksia.
George Bernard Shaw
Ura
Shaw'n ensimmäinen julkaistavaksi hyväksytty romaani oli The Unsocial Socialist, joka ilmestyi jatkokertomuksena vuonna 1884 ja kirjana 1887. Tätä ennen hän oli jo kirjoittanut kolme romaania, jotka ilmestyivät niin ikään jatkokertomuksina 1885-1888. Varhaisin säilynyt romaani Immaturity julkaistiin vasta 1930, yli 50 vuotta kirjoittamisensa jälkeen. Ensimmäinen menestys oli näytelmä Candida (1898).
Constantinus Africanus
Theorica Pantegni
Constantinuksen töihin kuuluu persialaisen lääkärin Haly Abbasin arabiankielisen ”Kuninkaallisen kirjan” latinankielinen käännös Theorica Pantegni . Constantinuksen käännös oli Euroopan ensimmäinen lääketieteen oppi- ja käsikirja. Se sisälsi kaiken sen, mikä tuolloin tiedettiin ihmisen elimistön rakenteesta, toiminnasta, sairauksista ja niiden parantamisesta. Kirja oli käytössä Euroopan ensimmäisissä lääkärikouluissa ja yliopistoissa aina 1300-luvulle saakka. Eräs Theorica Pantegnin kopio noin vuosilta 1150–1175 on Suomen vanhin kirja. Se päätyi Suomeen keisari Nikolai I:n henkilääkärin kirjakokoelman mukana vuonna 1832.
George Bernard Shaw
Ura
Ensimmäiseen maailmansotaan asti Shaw kirjoitti lähinnä komedioita. Sodan jälkeen hän tuotti vakavampaa draamaa. Myöhemmin Shaw jakoi näytelmänsä “miellyttäviksi ja epämiellyttäviksi”. Epämiellyttävien näytelmien tarkoitus oli pakottaa katsoja kohtaamaan epämiellyttäviä asioita, kuten porvariston harjoittamaa köyhien riistoa, asuntojen kurjuutta ja ilotalojen pitämistä. ”Miellyttävissä” näytelmissään Shaw hyökkäsi isänmaallisuutta, sotasankareiden palvontaa ja romanttisten sankareiden ihailua vastaan. Shaw halveksi “hauskoja” näytelmiä, joissa pyrittiin vain hauskuuttamiseen, sekä näennäistä probleemateatteria.
Näytelmissään Shaw käsitteli ajankohtaisia teemoja ironian ja paradoksien keinoin. Monet hänen sukkeluutensa elävät irrallisina sitaatteina: ”Ne, jotka osaavat, tekevät. Ne jotka eivät osaa, opettavat.” Shaw oli mestarillinen dialogien kirjoittaja ja hän piti dialogia koko draaman keskeisimpänä osana. Lisäksi hän osasi maustaa sen omaperäisellä “shawmaisella” huumorilla, joka lievensi katsojan ärtymystä näytelmän perussanoman epämiellyttävyyttä kohtaan.
Shaw ja Arabian Lawrencena tunnettu T. E. Lawrence tutustuivat ja ystävystyivät 1920-luvulla. Shaw kirjoitti myöhemmin näytelmän Too True to Be Good (1932), jonka päähenkilö parodioi Lawrencea. Toisaalta Lawrence käytti myöhemmin valenimeä Shaw. Shaw'n tuttavia olivat myös Albert Einstein, Mahatma Gandhi, Rabindranath Tagore ja Josif Stalin.
Aatteet
Shaw'n nuoruuden aatteet olivat omaperäisiä, kuten vastenmielisyys koulujen kaavamaisuutta kohtaan. Hänen varhaiseen näytelmäänsä sisältyvät vuorosanat kuvaavat hänen ajatuksiaan: “Älä koskaan omaksu muiden mielipiteitä.” ja “Tee tehokkuudesta ainoa tavoitteesi.”
Shaw oli poliittisesti sosialisti ja yksi Fabian Societyn tunnetuimmista jäsenistä. Vuonna 1893 hän osallistui uuden työväenpuolueen puolueohjelman kirjoittamiseen.
Shaw kannatti yksityisestä maanomistuksesta luopumista, vaalijärjestelmän uusimista ja englannin oikeinkirjoituksen yksinkertaistamista. Kenties isänsä alkoholismin takia Shaw oli täysin raitis. Shaw oli yksi niistä lännen intellektuelleista, jotka tukivat Stalinin asettamaa Terijoen hallitusta ja talvisotaa Suomea vastaan.
Shaw oli kiinnostunut positiivisesta eugeniikasta ja kannatti sosiaalidarwinismia. Hän oli antisemitisti.
Shaw käytti filosofiassaan käsitteitä elämän voima ja luova kehitys. Elämän voima ilmenee hänen mielestään ennen kaikkea naisissa, ja se on luonnon hidasta kulkua säätelevä tekijä. Yli-ihminen voi Shaw'n mielestä voittaa (ylittää) luonnon kehityskulun.
Suomeksi julkaistuja teoksia
Lisäksi teatterit ovat käännättäneet muita näytelmiä omaan käyttöönsä.
Caligula
Varhaisvaiheet
pienoiskuva|vasen|Rooman toinen keisari Tiberius. Caligula syntyi Antiumissa (nykyisessä Anziossa) 31. elokuuta vuonna 12. Hänen isänsä oli suosittu sotapäällikkö Germanicus, joka oli tulevan keisari Tiberiuksen veljenpoika ja ottopoika. Caligulan äiti oli Vipsania Agrippina, jonka isä oli alhaista syntyperää, mutta kyvyillään ja ansioillaan pitkälle edennyt Marcus Vipsanius Agrippa, keisari Augustuksen hyvä ystävä ja lähin avustaja. Caligulan perhe seurasi Germanicusta hänen työnsä perässä. Sotilasleireissä Caligula oli sotilaille eräänlainen maskotti, joka puettiin sotilasasuun pieniä sotilaskenkiä myöten. Hän sai kutsumanimensä näistä sotilaskengistä (caligae): caligula tarkoittaa ”pientä sotilassaapasta”.
Caligulan syntyessä Rooman ensimmäinen keisari Augustus oli hallinnut valtakuntaa jo yli 40 vuoden ajan. Caligula polveutui suoraan Augustuksesta; hänen isoäitinsä oli Augustuksen tytär Julia.
Tiberiuksen seuraaja
Vuonna 27 Caligula kutsuttiin asumaan keisari Tiberiuksen luokse Caprin saarelle. Caligula oli tuolloin täyttänyt 19 vuotta ja hänelle annettiin aikuisten käyttämä toga virilis. Tiberius pyysi senaatilta, ettei Caligulalle annettaisi ennenaikaisia kunnianosoituksia. Tiberius nimitti Caligulan auguuriksi ja ylisti nimityksen yhteydessä tämän hyvää luonnetta ja vastuuntuntoa. Tätä pidettiin merkkinä siitä, että Tiberius halusi Caligulasta seuraajansa. Tämä tieto otettiin riemulla vastaan Roomassa, jossa Germanicuksen muisto eli vielä vahvana. Tiberiuksen ansiosta Caligula sai myös erinomaisen koulutuksen. Vuonna 31 Tiberius syrjäytti pretoriaaniprefekti Sejanuksen ja nimitti tämän tilalle Naevius Sutorius Macron, josta tuli yksi tärkeimmistä Caligulan kannattajista.
Vuonna 33 Tiberius nimitti Caligulan ehdokkaaksi kvestorin virkaan. Hän lupasi myös ehdottaa Caligulan tulevaisuudessa virkoihin viittä vuotta aikaisemmin kun tämä ikänsä puolesta olisi voinut pyrkiä. Caligulan äiti Agrippina ja hänen veljensä Drusus kuolivat samana vuonna; Agrippina nälkäitsemurhaan ja Drusus Tiberiuksen käskystä. Samana vuonna Caligula meni naimisiin ensimmäisen kerran. Caligulan vaimon Junia Claudillan isä oli vuoden 15 konsuli ja Tiberiuksen suosikki Marcus Junius Silanus. Myös kaksi Caligulan siskoa kihlautui samana vuonna; Julia Livilla Marcus Viniciuksen kanssa ja Julia Drusilla Lucius Cassius Longinuksen kanssa. Kolmas sisko Agrippina oli jo aikaisemmin mennyt naimisiin Gnaeus Domitius Ahenobarbuksen kanssa.
Caligula ja Junia matkustivat Tiberiuksen mukana Caprille. Junia tuli pian raskaaksi, mutta kuoli synnytyksen yhteydessä. Tacituksen mukaan Macro suostutteli vaimonsa Ennia Thrasyllan aloittamaan suhteen Caligulan kanssa. Suetoniuksen mukaan Caligula lupautui jopa menemään naimisiin Ennian kanssa, jos hänestä tulisi keisari. Caprilla Caligula tutustui Julius Agrippaan, joka tunnetaan paremmin nimellä Herodes Agrippa, josta tuli eräs Caligulan parhaista ja luotettavimmista ystävistä. Agrippa oli Juudean kuninkaan Herodeksen pojanpoika.
Tiberiuksella oli periaatteessa kaksi vaihtoehtoa seuraajakseen: Caligula tai poikansa Drusuksen poika Gemellus. Suetoniuksen mukaan Tiberius olisi halunnut Gemelluksen seuraajakseen. Tacitus taas kertoo, että Tiberiuksen mielestä Caligulalla oli kaikki julman diktaattori Sullan huonot ominaisuudet, muttei yhtään tämän hyvistä ominaisuuksista. Toisaalta Tiberius ei selvästi ilmaissut, kumman hän halusi seuraajakseen. Vaikka Tiberius olisikin halunnut Gemelluksesta seuraajansa, se ei ollut realistinen vaihtoehto tämän nuoruudesta johtuen. Lisäksi Caligula oli hyvin suosittu kansan ja armeijan keskuudessa. Luultavasti Tiberius pelkäsi pojanpoikansa kohtaloa oman kuolemansa jälkeen.
Maaliskuun alussa vuonna 37 Tiberius sairastui ollessaan Campaniassa. Tiberiuksen kunnon heiketessä päivä päivältä hänen lääkärinsä kertoi Macrolle keisarin kuolevan pian. Macro aloitti heti valmistelut Caligulan valtaannousua varten. Tiberius kuoli 16. maaliskuuta. Tiberius oli uskonut elävänsä vielä kymmenen vuotta, koska näin eräs astrologi oli hänelle ennustanut. Suetonius kertoo, että Tiberiuksen kuolemasta kiersi monta tarinaa, joiden mukaan Caligula joko myrkytti hänet, näännytti hänet nälkään tai kuristi hänet hengiltä. Dionin mukaan Caligula tappoi Tiberiuksen Macron avustuksella. Tacituksen mukaan Tiberius näytti jo kuolleen, mutta alkoi näyttää elon merkkejä ennen kuin Macro tappoi hänet. Senecan mukaan Tiberiuksen kuolema oli täysin luonnollinen.
Nousu valtaan
pienoiskuva|Kolikko jossa etupuolella Caligulan kuva ja teksti ”C CAESAR AVG GERMANICVS [[Pontifex maximus|PON M TR POT”. Takapuolella Caligulan kolme siskoa Agrippina, Drusilla ja Iulia Livilla; ja teksti ”AGRIPPINA DRVSILLA IVLIA S C”.]] Kaksi päivää Tiberiuksen kuoleman jälkeen senaatti kokoontui ja julisti Caligulan keisariksi. Caligula kiirehti Roomaan, jossa hän osallistui senaatin istuntoon 28. maaliskuuta. Senaatin istuntoon osallistui senaattorien lisäksi myös ritarisäädyn ja kansan edustajia. Tiberiuksen testamentti avattiin ja luettiin senaatille. Tiberius nimitti testamentissaan Caligulan ja Gemelluksen perillisikseen. Tämä oli tavallinen käytäntö testamenteissa, mutta keisarin talous eli domus Caesaris ei ollut tavanomainen ja sen jakaminen kahteen osaan olisi aiheuttanut suuria ongelmia. Toisaalta Gemellus oli vielä lapsi ja hän ei voinut toimia julkisissa viroissa. Lopulta senaatti päätti mitätöidä Tiberiuksen testamentin ja julisti Caligulan Tiberiuksen ainoaksi perilliseksi. Senaatti antoi Caligulalle valtaoikeudet, joihin sisältyi varmasti ainakin tribunicia potestas ja prokonsulin imperium eli käskyvalta. Samat valtaoikeudet jotka Augustus oli saanut yksi kerrallaan usean vuoden aikana annettiin nyt 25-vuotiaalle Caligulalle kertaheitolla. Caligula sai myös arvonimen Augustus. Caligula nimitettiin myös pontifex maximukseksi. Senaatti olisi myös antanut hänelle arvonimen pater patriae, mutta Caligula kieltäytyi tästä ainakin aluksi.
Tärkeä rooli Caligulan valtaannousun takana oli pretoriaaniprefekti Naevius Sutorius Macrolla, joka neuvotteli senaatin kanssa jo ennen Tiberiuksen kuolemaa. Caligulan kerrotaan pyytäneen senaattia antamaan Tiberiukselle samat kunnianosoitukset kuin Augustukselle oli aikaisemmin annettu. Näihin kuului muun muassa jumalaksi julistaminen, mutta tätä senaatti ei voinut hyväksyä.
Valtakunnan virkamiehet vannoivat pian lojaalisuutensa Caligulalle ja tämän domukselle. Tiberiuksen hautajaispuheessaan Caligula painotti olevansa Germanicuksen poika ja julisti Augustuksen hallinnon tyylin paluuta. Caligula lupasi adoptoida Gemelluksen ja teki tästä princeps iuventutiksen. Nämä toimet painottivat sitä että Gemellus oli liian nuori ollakseen uhka Caligulalle. Ensimmäinen tehtävä uudelle keisarille oli saada kaikkien Rooman yhteiskuntaluokkien kannatus. Tiberiuksen testamentti oli luvannut pretoriaanikaartin sotilaille 500 sestertiusta, mutta Caligula nosti tämän tuhanteen. Eräässä mielessä rahat maksoivat kaartin lojaalisuuden, sen sijaan että ne olisivat olleet entisen keisarin palkka sotilaiden lojaalista palveluksesta. Caligula jakoi myös 75 sestertiusta kaikille Rooman kaupungissa asuneille kansalaisille. Tiberiuksesta poiketen Caligula ei säästellyt rahojaan järjestäessään sirkushuveja kansalle. Hän aloitti myös suuren rakennusohjelman.
Hyvä alku
Caligulan valtakautta on joskus yritetty jakaa ”hyvään” alkukauteen, jonka jälkeen seurasi hirmuvalta. Näiden kausien ajankohtaa on yritetty ajoittaa Antonian kuolemaan, Caligulan sairauteen syksyllä 37 tai hänen siskonsa Drusillan kuolemaan kesällä 38. Drusilla oli antiikin lähteiden mukaan niin rakas Caligulalle että heitä syytettiin insestistä. Drusillalla oletetaan olleen hillitsevä vaikutus veljeensä. Drusilla oli naimisissa erään Lucius Cassius Longinuksen kanssa, mutta Caligula antoi hänet vaimoksi Marcus Aemilius Lepidukselle, johon Caligula luotti täydellisesti. Sairautensa aikana Caligula antoi Lepidukselle sinettisormuksensa merkkinä siitä että jos hän sattuisi kuolemaan tulisi Lepiduksen Drusillan miehenä huolehtia Caligulan perinnöstä. Drusillan kuoleman jälkeen Caligula antoi julistaa hänet jumalaksi. Caligula halusi myös luultavasti että häntä palvottaisiin jumalana hellenististen kuninkaiden tyyliin.
Sairaus
Caligula sairastui vakavasti vuoden 37 syksyllä. Sairauden tarkkaa ajankohtaa ei tiedetä. Caligulan sairastumista surtiin koko valtakunnassa. Eräs ritarisäätyyn kuulunut Atanius Secundus lupasi taistella gladiaattorina jos Caligula paranisi. Eräs Publius Afranius Potitus taas lupasi antaa oman elämänsä, kunhan vain Caligula säilyisi hengissä. On epäselvää joutuivatko miehet todella toteuttamaan lupauksensa Caligulan parannuttua. Sairauden tarkasta syystä ei myöskään ole tietoa. Nykytutkijoiden arvioiden mukaan Caligula sairastui ehkä aivotulehdukseen, hypertyreoosiin tai johonkin virukseen. On myös vaikea arvioida oliko sairaudella vaikutusta Caligulan mielenterveyteen.
Caligula meni uusiin naimisiin vuonna 37. Vaimon nimi oli joko Livia Orestilla (Suetoniuksen mukaan) tai Cornelia Orestilla (Dionin mukaan). Hän oli jo kihlautunut erään Gaius Calpurnius Pison kanssa, joka kuului merkittävään ja mahtavaan sukuun. Caligula vitsaili että hän oli ottanut uuden vaimonsa samalla tavalla kuin Augustus ja Romulus, jotka olivat ottaneet vaimokseen naisen joka oli jo naimisissa. Caligula kyllästyi pian uuteen vaimoonsa ja parin vuoden päästä hän karkotti Orestillan kun tämä palasi Pison luokse.
Vuoden 38 alussa myös Macro ja tämän vaimo Ennia pakotettiin tekemään itsemurha. Macro oli ollut yksi Caligulan tärkeimmistä tukijoista ja onkin epäselvää miksi Caligula halusi päästä tästä eroon. Ehkä Macro oli osallistunut Silanuksen ja Gemelluksen salajuoneen tai sitten Caligula oli vain kyllästynyt vanhempaan mieheen joka yritti kontrolloida häntä. On todennäköistä että Caligula nimitti kaksi eri henkilöä pretoriaanikaartin prefekteiksi. Ainakin prefektejä oli kaksi Caligulan hallituskauden lopulla. Vuonna 38 Herodes Agrippa matkusti Roomasta Juudeaan.
Valtaan noustessaan Caligulalla ei ollut hallinnollista eikä sotilaallista kokemusta. Vähitellen hän humaltui vallasta – jopa niin pahasti, että ryhtyi vaatimaan itselleen samanlaista kohtelua kuin jumalat. Hän muuttui pöyhkeäksi, vähätteli muita ja korosti oikeuttaan tehdä mitä tahansa kenelle tahansa. Caligula perusti Roomaan temppelin, jossa hänelle sai uhrata, ja Jerusalemin temppelin hän halusi muuttaa kokonaan omaksi palvontapaikakseen. Hän hakkautti päät kaikilta kuuluisilta jumalkuvilta, jotka sai käsiinsä, ja korvasi ne omilla kasvonpiirteillään. Hän keskusteli luontevasti muiden jumalien kanssa. Esimerkiksi Capitoliumissa hän piti usein Juppiterin kanssa kahdenkeskisiä ja salaperäisiä neuvotteluja ja uhkasi lopuksi, että Juppiterin herruus olisi pian lopussa. Caligulalla oli tarve varmistaa jumalaksi pääsynsä jo ennen kuolemaansa, mutta hänet saattoi julistaa jumalaksi ainoastaan senaatti. Se ei kuitenkaan ollut myöntyväinen ennen kaikkea siksi, että Caligula oli vielä elossa. Roomassa jumaliksi julistettiin ainoastaan kuolleita. Caligula ryhtyikin korostamaan jumalallisuuttaan käyttämällä rannerenkaita, silkkisiä naisten pukuja, sotilaskenkiä ja viittaa, jotka oli koristeltu jalokivillä. Joskus hänellä oli myös Aleksanteri Suuren rintahaarniska, joka oli nostettu tämän haudasta. Koska senaatti ei edelleenkään suostunut myöntämään Caligulan jumalallisuutta, hän vähensi senaatin valtaa ja nöyryytti senaattoreja pakottamalla heidät juoksemaan pitkiä matkoja keisarin vaunujen vierellä tai määräämällä heidät tarjoilijan tehtäviin.
Vaikka senaatti ei pitänyt Caligulasta, nautti hän silti suuresta kansansuosiosta. Caligula järjesti kansalle paljon huvituksia: gladiaattoritaisteluja ja teatteriesityksiä. Hän myös rakennutti uusia julkisia rakennuksia. Hän järjesti huvituksia myös itselleen. Caligulan ehkä kuuluisin päähänpisto oli rakentaa Baiaen lahden yli lähes viisi ja puoli kilometriä pitkä ponttonisilta kauppalaivoista. Tiberiuksen aikana keisarin hoviastrologi oli nimittäin ennustanut, että Caligula voisi yhtä vähän tulla keisariksi kuin ratsastaa Napolinlahden yli. Sillan valmistuttua Caligula ratsasti ylpeänä Aleksanteri Suuren rintahaarniska yllään sillan yli. Takaisin päin tullessaan hän pysähtyi keskelle siltaa ja ryhtyi ylistämään urotekojaan. Tämän jälkeen hän piti valtavat juhlat itsensä kunniaksi. Kun ihmiset alkoivat olla tarpeeksi humalassa, Caligula käski heittää heidät kaikki mereen. Caligula oli kuuluisa kyvystään keksiä uusia tapoja tuhlata rahaa – hän söi kullattua leipää, kylpi öljyssä, rakennutti 70 metrin pituisia laivoja, jotka olivat jalokivien peitossa ja joiden kannella oli kokonaisia hedelmäpuutarhoja. Näin hän sai tuhlattua Tiberiuksen keräämät kolme miljardia sestertiusta jo kauan ennen kuin oli ollut vuottakaan keisarina. Rahapulassa hän alkoi hankkia rahaa erilaisilla huutokaupoilla, perinnöillä ja riitajutuilla. Hän nosti myös veroja ja pani verolle seksityön, Roomaan tuodut elintarvikkeet ja kuljetuspalkkiot.
Sotapäällikkönä Caligula menestyi erittäin huonosti huolimatta siitä, että hän oli kasvanut sotilasleirillä. Tästä välittämättä hän halusi lähteä sotimaan ja viettää sen jälkeen aikansa hienoimman triumfin. Caligula kokosi sotajoukon ja lähti matkaan. Itse hän ei kuitenkaan ratsastanut, vaan häntä kannettiin kantotuolissa. Gallian asukkaiden piti lakaista tie ja kastella se vedellä, ettei siitä lentäisi pölyä. Kun Caligula ja hänen sotajoukkonsa pääsivät Germanian rajalle, he eivät kohdanneet ketään, jonka kanssa olisivat taistelleet. Tällöin hän puetti henkivartiostossaan olevia germaaneja vihollisiksi ja otti heidät vangeiksi. Hän komensi myös armeijansa taistelurintamaan Englannin kanaalin rannikolle ja käski sotajoukkonsa juosta veteen keräämään simpukankuoria. Sen jälkeen hän rakennutti majakan tämän ”voittonsa” muistoksi. Tämän farssin jälkeen lähdettiin takaisin Roomaan suunnittelemaan triumfia. Sitä hän ei tosin koskaan saanut pitää, sillä 24. tammikuuta vuonna 41 Caligula kuoli 28-vuotiaana salaliittolaisten tikariniskuihin. Caligulan ollessa yksin eräällä käytävällä hänen kimppuunsa kävi Cassius Chaerea, joka oli ollut aikaisemmin Germanicuksen armeijassa ja jolla oli henkilökohtaisia syitä vihata Caligulaa. Samalla tapettiin myös Caligulan vaimo Caesonia ja heidän tyttärensä Julia Drusilla, jonka pää murskattiin seinään. Murhaajina olivat kolme pretoriaanikaartin sotilasta, mutta toimeksiantajia olivat luultavasti muutamat senaatin jäsenet.
Caligula ehti olla vallassa kolme vuotta ja kymmenen kuukautta.
Jälkimaine
Syitä Caligulan käytökseen on pohdittu paljon. Kaksi tavallisinta selitystä ovat, että hän oli joko mielenvikainen tai sitten historioitsijat ovat vääristelleet häntä koskevia tietoja. Esimerkiksi hevosen nimittäminen senaattoriksi saattoi olla tapa osoittaa halveksuntaa senaattia kohtaan, ja senaattimyönteinen historiankirjoitus ei perinteisesti katsellut hyvällä senaatin asemaa pilkanneita.
Perhe
Caligula oli naimisissa neljästi. Hän sai neljännen vaimonsa Milonia Caesonian kanssa tyttären Julia Drusillan.
Antiikin lähteet
Tärkeimmät lähteet Caligulan elämästä ovat Suetoniuksen kirjoittama Caligulan elämäkerta ja Dion Kassioksen Rooman historian kirja 59, joka käsittelee Caligulan hallituskautta. Suetoniuksen elämäkerta on ongelmallinen koska hän ei kerro tapahtumia kronologisessa järjestyksessä ja koska Suetonius ei ole kovin kiinnostunut poliittisista tapahtumista siinä määrin kun ne eivät liity Caligulan henkilöön. Suetonius toistaa elämäkerroissaan kritiikittömästi pahimmatkin juorut ja värikkäimmät anekdootit. 200-luvulla elänyt Dion käsitteli Rooman historian kuningasajasta Severus Alexanderiin asti. Dionin teos luetteloi tapahtumia, mutta ei sisällä minkäänlaista syvempää analyysia ja Suetoniuksen teoksen tavoin se sisältää myös epäuskottavia tapahtumia. Dionin teoksen 59. kirjan loppu ja 60. kirjan alku ovat kadonneet. Näissä kirjoissa Dion käsitteli vuoden 40 tapahtumia ja näistä on säilynyt nykypäivään vain Johannes Ksifilinoksen (1000-luku) ja Johannes Zonaraksen (1100-luku) lyhennelmät.
Tärkeä aikalaislähde Caligulan elämästä on Seneca, joka oli silminnäkijä ja joka tunsi Caligulan henkilökohtaisesti. Seneca oli enemmänkin filosofi kuin historioitsija, mutta hän käyttää usein ajankohtaisia tapahtumia esimerkkeinä teoksissaan. Seneca oli kuitenkin tunnettu imartelija, joka ylisti elossa olevia keisareita, mutta haukkui heidän kuolleet edeltäjänsä. Senecalla oli syytä vihata Caligulaa niin henkilökohtaisista kuin poliittisista syistä, koska Caligula ajoi hänet muun muassa maanpakoon ja haukkui hänen kirjoitustyyliään.
Toinen aikalaislähde oli Filon Aleksandrialainen, joka johti juutalaista valtuuskuntaa Roomaan vuonna 39/40. Filon kirjoitti kaksi nykypäivään säilynyttä teosta, jotka käsittelivät Caligulan aikakautta. In Flaccum ja Legatioksi yleisesti kutsuttu teos käsittelevät etupäässä juutalaisten kannalta tärkeitä tapahtumia, mutta niissä käsitellään myös joskus Rooman tapahtumia. Filon yrittää aina esittää juutalaiset parhaassa mahdollisessa valossa ja hän ei peittele Caligulaa vastaan tuntemaansa vihaa.
Caligulan hallituskautta käsittelee myös Josephuksen Juutalaisten muinaisajat kirja 19.1–211. Tacituksen teoksen Caligulaa käsitellyt osa on hävinnyt, mutta hän viittaa Caligulaan useaan otteeseen teoksissaan. Kaikki nykypäivään säilyneet lähteet ovat vihamielisiä Caligulaa kohtaan. Kirjallisten lähteiden lisäksi Caligulan hallituskaudelta on myös numismaattisia ja epigrafisia lähteitä.
PCB
PCB voi tarkoittaa ainakin seuraavia asioita:
Juraj Šimek
Juraj Šimek (s. 29. syyskuuta 1987 Prešov, Tšekkoslovakia) on sveitsiläis-slovakialainen jääkiekkoilija, joka pelaa Sveitsin National League A:n HC Luganossa. Hänen vahvuuksiinsa kuuluu mailankäsittelytaidot, luistelu ja kiekonhallinta. Šimekillä on kuitenkin parannettavaa kiekottomassa pelissä.
Seuraura
Šimek on syntyjään slovakialainen, mutta hän muutti jo lapsena Sveitsiin hänen isänsä saatua sieltä töitä. Šimekin kasvattajaseura on SC Bern, josta hän siirtyi 15-vuotiaana Kloten Flyersiin kaudeksi 2003–2004. Seuraavalla kaudella 2004–2005 syyskuussa 2004 17 vuotta täyttänyt Šimek debytoi Nationalliga A:ssa, jossa hän pelasi 18 runkosarjaottelua ilman tehopisteitä. Kaudella 2005–2006 Šimek pelasi NLA:ssa kahdeksan runkosarjaottelua tehden yhden syöttöpisteen. Hän pelasi myös kolme ottelua lainalla sarjatasoa alempana Nationalliga B:n EHC Bielissä.
Vancouver Canucks varasi Šimekin kuudennella kierroksella 167. pelaajana NHL:n varaustilaisuudessa 2006. Samana kesänä myös WHL-joukkue Brandon Wheat Kings varasi hänet 23. pelaajana CHL:n varaustilaisuudessa. Šimek siirtyi kaudeksi 2006–2007 Wheat Kingsiin, jonka kolmanneksi paras maalintekijä hän oli Andrew Clarkin kanssa ja sijoittui sisäisessä pistepörssissä neljänneksi tehoilla 28+29=57. Heinäkuussa 2007 Šimek teki kolmivuotisen tulokassopimuksen Canucksin kanssa. Hän pelasi kauden 2007–2008 AHL-joukkue Manitoba Moosessa, jossa tulokaskausi toi 66 runkosarjaottelussa tehot 7+10=17 ja yhdessä playoff-ottelussa yhden maalin.
Šimek pelasi myös alkukauden 2010–2011 Admiralsissa, kunnes joulukuussa 2010 Lightning kauppasi hänet Boston Bruinsiin vaihdossa Levi Nelsoniin. Šimek pelasi myös Bruinsissa ainoastaan farmissa, Providence Bruinsin paidassa, kunnes hän palasi tammikuussa 2011 takaisin kotimaahansa ja siirtyi Genève-Servette HC:n riveihin. Kaudella 2011–2012 Šimek oli joukkueen kolmanneksi paras maalintekijä 11 osumallaan. Kaudella 2012–2013 hän oli Serveten paras maalintekijä 20 osumallaan, joilla Šimek jakoi koko NLA:n maalipörssin kahdeksannen sijan Rapperswil-Jona Lakersin Peter Sejnan ja HC Luganon Glen Metropolitin kanssa. Elokuussa 2013 hän teki kolmivuotisen jatkosopimuksen Serveten kanssa.
Kaudella 2013–2014 Šimek teki NLA:n yhden kauden piste-ennätyksensä tehoilla 9+22=31. Hän edusti Servetteä kauden aikana myös Spengler Cupissa, joka päättyi joukkueen voittoon. Kesken kauden 2014–2015, joulukuussa 2014 Šimek siirtyi loppukauden kattaneella sopimuksella SM-liigajoukkue Turun Palloseuraan. Helmikuussa 2015 hänen sopimuksensa kuitenkin purettiin yhteisymmärryksessä ja Šimek palasi kotimaahansa ja siirtyi HC Luganon riveihin.
Maajoukkueura
Šimek pelasi alle 20-vuotiaiden MM-kilpailuissa vuosina 2006 ja 2007, joista jälkimmäisessä turnauksessä hän oli Sveitsin paras pistemies ja maalintekijä tehoilla 4+105. Šimek pelasi myös alle 18-vuotiaiden MM-kilpailuissa vuonna 2005. Sveitsin A-maajoukkueessa hän on pelannut 21 ottelua tehopistein 5+2=7.
Pyhäsalmen rautatieasema
Pyhäsalmen rautatieasema on rautatieasema Suomen rataverkkoon kuuluvalla rataosalla. Liikennepaikka sijaitsee Pyhäsalmella, Pyhäjärven kaupungin keskustaajamassa, ja sen etäisyys Helsingin päärautatieasemalta on 615,9 ratakilometriä mitattuna Pieksämäen ja Iisalmen rautatieasemien kautta. Liikennepaikka otettiin käyttöön 1925, kun Iisalmi–Pyhäjärvi-osuus valmistui.
Nykyisin Pyhäsalmen asema on miehittämätön junakohtauspaikka, ja liikenteenohjaustoiminnot hoidetaan kaukokäytöllä Ylivieskan rautatieasemalta käsin. Asemalla kuormataan säännöllisesti tavarajunia. Kaikki rataosalla liikennöivät taajamajunat pysähtyvät Pyhäsalmella.
Kutonen (televisiokanava)
Kutonen (entiseltä nimeltään The Voice (tyylitettynä THE VOICE) tai Voice) on suomalainen maksuton, erityisesti miehille suunnattu viihdekanava. Kutosen ohjelmisto koostuu auto-ohjelmista, tositelevisiosarjoista, elokuvista, dokumenteista sekä urheilusta.
Kutonen kuuluu amerikkalaisen Warner Bros. Discoveryn omistamaan Discovery Networks Finlandiin ja sen pääkohderyhmä on 15–44-vuotiaat miehet. Kutonen aloitti lähetykset 1. syyskuuta 2012 kanavapaikalla 11. Kutosen kanavapaikka vaihtui uudelleen 17. toukokuuta 2017. Kutosen nykyinen kanavapaikka on 10.
Kutonen näkyy maanpäällisen digi-tv-verkon (DVB-T-verkko) C-kanavanipussa, ja sen näkyvyysalue kattaa 96 prosenttia Suomen antenni- ja kaapelitalouksista. Kanava ei ole koskaan ollut saatavilla satelliittiverkossa.
Kanavan historia
The Voice TV -kanava perustettiin Suomessa ensimmäisenä kotimaisena musiikkikanavana. Kanavan perusti SBS Finland Oy osana emoyhtiönsä SBS Broadcasting SA:n pohjoismaista kanavakonseptia. Alussa kanavan ohjelmisto koostui pääosin musiikkivideoista ja lähinnä nuorille suunnatuista tekstiviestipalveluista.
The Voice -musiikkikanavia perustettiin myös Norjassa, Tanskassa ja Bulgariassa. Ruotsin Voice TV lopetettiin syyskuussa 2008. Norjan The Voice -kanava lopetti televisiolähetykset vuonna 2012 ja siirtyi nettilähetyksiin.
Kesäkuussa 2008 TV Viisi ilmoitti yhdistyneensä uudistuneena The Voicen kanssa kanavapaikalla 10. syyskuuta 2008. TV Viisi alkoi näkyä päivittäin kello 20.00–23.00 välisenä aikana The Voicen jatkaessa näkymistään muina kellonaikoina. Myöhemmin alkamisajankohtaa aikaistettiin kahdella tunnilla niin, että ohjelmat alkoivat kello 18. TV Viisi joutui vaikeuksiin seuraavana päivänä lähetysten alkamisen jälkeen, ja siksi ohjelmat päättyivät hetkeksi The Voiceen.
The Voice oli suunnattu lähinnä nuorisolle. Se keskittyi erityisesti musiikkiin, ja sen ohjelmistoon kuului myös elokuvaesittelyjä, viihdettä ja huumoria. Voicen ohjelmia juonsivat vuosien varrella esimerkiksi Jaako Hurme, Vappu Pimiä, Jani Toivola, Soheila Mikkonen, Susanna Laine, Kristiina Komulainen, Johannes Saukko, Heikki Paasonen, Tea Khalifa, Jukka Rossi, Juuso Mäkilähde sekä Marianna Bruno.
1. huhtikuuta 2011 The Voicesta tuli taas ympärivuorokautinen musiikkikanava, kun TV Viisi ja The Voice siirtyivät omille kanavapaikoilleen. Vuoden 2012 alusta alkaen Voice esitti iltaisin musiikkiohjelmien sijasta komediauusintoja, esimerkiksi sarjoja Seinfeld, Ammu vaan! ja Nanny. Lisäksi kanava esitti pikauusintoja TV Viiden kotimaisista ohjelmista.
1. syyskuuta 2012 kanavan nimeksi tuli Kutonen. Samalla kanavan ohjelmatarjonta monipuolistui ja se muuttui ilmettä myöten SBS:n tanskalaista 6'eren-kanavaa vastaavaksi. Kanavalla näkyi vieläkin silloin vanhan The Voice ohjelmia.
9. tammikuuta 2013 Viestintäviraston mukaan kanava rikkoo toimilupaehtojaan esittämällä ulkomaisia sarjoja. Kanavan toimiluvassa kanavan ohjelmiston tulisi koostua musiikkivideoista, muista musiikkiohjelmista sekä toimitetusta kotimaisesta sisällöstä. Kanavan tarjonnasta putosivat alkusyksyllä 2013 hetkeksi pois sarjat, elokuvat ja urheilu.
Nykyisin Kutosen ohjelmistoon kuuluu lähinnä ulkomaiset elokuvat sekä sarja-, tosi-tv- ja dokumenttiohjelmat. Musiikkivideoiden esittäminen loppui heinäkuussa 2015.
Ohjelmia
Kutosen ohjelmia ovat:
Dallas Toler-Wade
thumb|Dallas Toler-Wade Dallas Toler-Wade (s. 6. kesäkuuta 1974) on yhdysvaltalaisen death metal -yhtyeen Nilen toinen laulaja-kitaristi, joka liittyi yhtyeeseen korvaamaan vuonna 1996 yhtyeestä eronneen John Ellersin vuonna 2000. Hän käyttää Deanin kitaroita. Toler-Wade on myös erittäin taitava rumpali.
Diskografia
Lecherous Nocturne
Jalkapallon Euroopan-mestaruuskilpailut 1988
Jalkapallon Euroopan-mestaruuskilpailut 1988 järjestettiin Saksan liittotasavallassa 10. kesäkuuta – 25. kesäkuuta 1988. Kyseessä olivat kahdeksannet jalkapallon Euroopan mestaruuskilpailut. Lopputurnaukseen osallistui kahdeksan maata, joista Saksan liittotasavalta selvisi mukaan isäntämaan ominaisuudessa, muut seitsemän maata karsintojen kautta. Euroopan mestaruuden voitti Alankomaat, joka kukisti Münchenissä pelatussa loppuottelussa Neuvostoliiton Ruud Gullitin ja Marco van Bastenin maaleilla 2–0.
Amadora
Amadora on kaupunki ja kunta Lissabonin piirissä Portugalissa. Sen pinta-ala on 23,8 km² ja väkiluku noin 176 000.
Amadora erotettiin Oeirasin kunnasta 11. syyskuuta 1979. Sen pormestari on Carla Tavares.
Pepper Keenan
thumb|Pepper Keenan, [[Down (yhtye)|Down, Hellfest 2013]] Pepper J. Keenan (s. 8. toukokuuta 1967) on yhdysvaltalainen laulaja ja kitaristi. Hänet tunnetaan entisenä Corrosion of Conformity -yhtyeen kitaristi-laulajana sekä New Orleans -pohjaisen doom/sludgemetallin superkokoonpanon Downin kitaristina.
Tuliasemapaino
Tuliasemapainolla tarkoitetaan raskaan aseen painoa aseen ollessa taisteluvalmis, jolloin siitä on poistettu esimerkiksi mahdolliset aseen kuljettamiseen liittyvät välineet.
Tuliasemapaino ilmoitetaan usein raskaille aseille, joita ovat muun muassa:
Tuliasemapainon yksikkönä on yleensä joko kilogramma tai tuhat kilogrammaa eli tonni.
Ystävä (albumi)
Ystävä on Katri Helenan albumi, joka julkaistiin vuonna 1978. Albumi on myynyt kultalevyyn oikeuttavan määrän.
Albumin nimikappaleen ”Ystävä” on säveltänyt Katri Helenan silloinen aviomies Timo Kalaoja ja sanoittanut Katri Helena. Se sijoittui jaetulle toiselle sijalle Suomen euroviisukarsinnassa 1978. Muut kappaleet ovat eri tekijöiden ulkomaisia käännöskappaleita.
Haapojärvi
Maantiede
Haapojärven ulottuvuus kaakosta luoteeseen on 3,7 kilometriä. Järven polveilevan rantaviivan pituus on 16 026 metriä. Järven eteläosa on pohjoisosaa leveämpi. Luoteessa Läävästönpohja sijaitsee varsin erillään pääaltaasta. Useista niemistä laajimpia ovat Lehtimäenniemi järven luoteisosassa sekä pitkä ja kapea Hakosalmenniemi järven eteläosassa. Haapojärven selkävedet ovat matalia. Syvin kohta, lähes kymmenen metriä, sijaitsee Hakosalmen tienoilla järven länsirannan tuntumassa. Vain kuutisen hehtaaria järven alasta on vähintään kuusi metriä syvä.
Haapojärven saariluku on kuusi. Saarista viisi on yli aarin mutta alle hehtaarin laajuisia. Järven keskivaiheilla sijaitseva Lehmisaari on yli hehtaarin laajuinen. Haapojärven rannoilla on metsä- ja suomaata. Länsirannalla sijaitsee Kauniinniemenkangas, jonka alueella on jonkin verran pientaloja. Haapojärven pohjoispuolella sijaitsee Petkeljärven kansallispuisto.
Haapojärveen virtaa Niemenjoki etelästä Melaselänjärveltä (145,0 metriä mpy). Pienempiä tulouomia ovat Heinäpuro luoteesta Patrikkasuolta ja Säynesuonpuro pohjoisesta Säynesuolta. Haapojärven lasku-uoma on noin puolen kilometrin mittainen Haapovirta järven kaakkoiskulmalla. Haapovirran kapein kohta on noin 30 metriä leveä ja virta vie järven vettä itään Nietalahteen (144,7 metriä mpy). Kartan perusteella Haapojärven pohjoisosan Korpilahdelta lähtee vähäinen lasku-uoma pohjoiseen Korpilammelle, joka on noin kolmen hehtaarin laajuinen suolampi, jonka tilavuus on vain 5 000 kuutiometriä.
Haapojärvi (04.922.1.065) kuuluu Nuorajärven alueeseen (04.922), joka on kolmannen jakovaiheen vesistö Vuoksen vesistössä (04). Toinen jakovaihe on Mekrijärven-Nuorajärven alue (04.92) ja ensimmäinen jakovaihe on Koitajoen valuma-alue (04.9). Suuri Haapojärvi on neljänneksi laajin Nuorajärven alueen 84:stä vähintään hehtaarin laajuisesta vakavedestä. Laajimmat ovat Nuorajärvi, Niettaanselkä ja Viinijärvi.
Michelle Goos
Michelle Goos (s. 27. joulukuuta 1989 Amsterdam) on alankomaalainen käsipalloilija. Hän on pelannut Alankomaiden maajoukkueessa yli 80 ottelua. Hän on saavuttanut MM-kilpailuissa hopeaa vuonna 2015 ja EM-kilpailuissa hopeaa vuonna 2016. Hän pelasi Rion olympialaisissa 2016 Alankomaiden joukkueen sijoittuessa neljänneksi.
Goos edusti seuratasolla pitkään kotimaansa VOC Amsterdamia ja on lisäksi pelannut Saksassa Buxtehuder SV:ssä vuosina 2016–2018 ja Neckarsulmer Sport-Unionissa vuodesta 2018.
Ranskan vaakuna
right|thumb|250px|Ranskan tasavallan (konsuliedustuksen) epävirallinen tunnuskuvio. thumb|250px|right|Ranskassa yleisesti vaakunaa korvaava tunnus, jota käytetään muun muassa poliisin ja koulujen sekä virastojen tunnuksena.
Ranskan viidennellä tasavallalla ei ole virallista lainsäädäntöön perustuvaa vaakunaa tai vastaavaa tunnusta, vaan virallisina tunnuksina toimivat Ranskan lippu ja tunnuslause Liberté, Égalité, Fraternité (vapaus, tasa-arvo, veljeys). Nykyisin eräissä tapauksissa vaakunan tapaan käytettävä kuvio on taiteilijan näkemys vuodelta 1912. Kuvio on liktorien fasces, jonka päälle on asetettu ristikkäin tammen ja oliivipuun oksat symboloimaan jatkuvuutta ja rauhaa, sekä eräänlainen kilpi, jonka uloimmat päät kohoavat ja muodostavat leijonan ja kotkan pään. Kilvessä keskellä olevat kirjaimet RF tarkoittavat Ranskan tasavaltaa. Yhdistelmä on alun perin Jules-Clément Chaplainin suunnittelema. Sitä käytettiin III:n tasavallan aikana ulkoministeriössä 29. heinäkuuta 1912 lähtien. Tässä tarkoituksessa symbolia käytetään yhä edelleen, siis varsinkin maan konsuliedustuksen tunnuksena.
Taiteilija Robert Louis uudisti kuvion vuonna 1953, kun ministeriöiden välinen neuvosto oli sitä pyytänyt 3. kesäkuuta samana vuonna. Ministeriöiden välisen neuvoston oli tarkoitus vastata Yhdistyneiden kansakuntien sihteeristön pyyntöön, jossa haluttiin kokoushuoneen seinille kunkin jäsenmaan virallinen vaakuna. Neuvosto kohtasikin ylitsepääsemättömiä vaikeuksia ja suositteli hallitukselle, että III:n tasavallan diplomaatti- ja konsuliedustuksen ulkomailla käyttämä eräänlainen tunnus tulisi neljännen tasavallan symboliksi, kunnes lopullinen ja parempi vaihtoehto löydetään.
Ranskalla ei ole ollut virallista vaakunaa 4. syyskuuta 1870 jälkeen. Ei ole virallisia hallinnon säädöksiä, jolla voitaisiin esimerkiksi rangaista erilaisten tasavaltalaisten tunnusten käyttämisestä. Kyseessä oleva tunnuskuvio ei noudeta vaakunaa koskevia heraldisia sääntöjä. Tämä sen takia, että Ranskassa heraldiikan katsotaan olevan aristokraattista taidetta ja muistuttavan ancien régimestä. Yleisemmin valtion virastojen tunnuksena on vaakunakilpi, jossa on trikolorin kolme väriä ja isot kirjaimet RF.
Syyskuussa 1999 Ranskan hallitus hyväksyi uuden kansallisen tunnuksen, johon sisältyy tasavallan motto Liberté, Égalité, Fraternité, sekä taustana olevat trikolorin värit, joista valkoinen kuvaa Tasavallan henkilöitymäksi muodostunutta Marianne-neitoa.
Verensiirto
thumb|Luovutettavaa verta kerätään.
Siirrettävän veren täytyy olla veriryhmiltään yhteensopiva vastaanottajan elimistön kanssa. Yleisimmät tutkitut veriryhmät ovat ABO- ja reesusveriryhmät. Saajan ja antajan veri testataan ristikokeen avulla. Verensiirron voi aloittaa lääkäri tai tehtävään erityiskoulutuksen saanut sairaanhoitaja tai kätilö. Yleensä verensiirrossa annetaan jotakin veren osakomponenttia. Yleisimmät siirrettävät veren osat ovat punasolut, trombosyytit eli verihiutaleet ja veriplasma.
Veriteitse tarttuvien tautien saaminen verensiirrossa on mahdollista, tällaisia ovat mm. HIV, hepatiitti B ja C sekä syfilis. WHO:n raportin mukaan kaikissa maissa luovutettua verta ei kattavasti tarkasteta näiden tautien varalta. Testaus on puutteellista etenkin matalan tulotason maissa joissa myös saastuneen veren riski on (jopa 500 kertainen ero) suurempi koska veren luovuttamisesta maksetaan.
Erityisesti Jehovan todistajat ovat tunnettuja verensiirtojen kieltäytymisestä. Tämä opetus perustuu uskontokunnan käsitykseen mukaan Raamatun käskystä karttaa verta. Kieltoa veren karttamiseen muutoin perustellaan sillä, että veren katsotaan olevan elämän vertauskuva, ja elämä puolestaan on Jehovan lahja.
Yhteensopivuus
Taulukosta näkyy ABO- ja reesusveriryhmien yhteensopivuus antajan ja saajan välillä.
Haitin jääkiekkomaajoukkue
Haitin jääkiekkomaajoukkue edustaa Haitia kansainvälisissä jääkiekko-otteluissa. Haitin joukkue on Kansainvälisen jääkiekkoliiton IIHF:n ulkopuolinen epävirallinen maajoukkue. Joukkue on pelannut vain yhden näytösottelun. Kanadan Quebecissa 23. huhtikuuta 2017 pelatussa ottelussa Haitin joukkue hävisi Libanonin joukkuelle maalein 7–4. Haitin joukkueessa pelasi muiden muassa entinen NHL-pelaaja Georges Laraque. Joukkuetta valmensi kanadalainen Robert Haddock.
Tulisielu (kappale)
Tulisielu on suomalaisen iskelmätaiteilija Paula Koivuniemen CD-single vuodelta 1996. Se on myös samannimisen studioalbumin nimikappale. Sen sävelsi ja sovitti Esa Nieminen ja sanoitti Sinikka Svärd. Singlen b-puoli "Jos sä rakastat mua vielä" on Jukka Kuoppamäen käsialaa. "Tulisielu" on edellä mainitun albumin avausraita, "Jos sä rakastat mua vielä" puolestaan on päätösraita.
Albert One
Albert One (oik. Alberto Carpani, 23. huhtikuuta 1956 Pavia, Italia – 11. toukokuuta 2020 Pavia, Italia) oli italialainen muusikko, DJ ja tuottaja. Hän teki 1980-luvulla italodisko-hittejä kuten "Turbo Diesel" ja "For Your Love".
Tulisielu (kappale)
Rakenne
"Tulisielu" etenee iskelmälle tavanomaisesti introsta säkeistöön ja siltaa pitkin kertosäkeistöön, jota seuraa lyhyt välisoitto, josta edetään toisen säkeistön ja sillan kautta kertosäkeistöön. Toisen kertosäkeistön jälkeen on lyhyehkö välisoitto, jonka jälkeen kertosäkeistöä toistetaan laulun loppuun. Sanoituksessa laulun kertojaminä laulaa tulisesta sielustaan, jonka vuoksi hän ei voi elää hetkeäkään puolittain.
Tiina Krohn
Tiina Elisabet Krohn (ent. Kaila o.s. Krohn, s. 16. elokuuta 1951 Helsinki) on suomalainen kirjailija.
Annihilation of the Wicked
Annihilation of the Wicked on yhdysvaltalaisen death metal -yhtye Nilen neljäs albumi. Se julkaistiin toukokuussa 2005 Relapse Recordsin kautta päättäen yhtyeen sopimuksen kyseisen levy-yhtiön kanssa. Teemallisesti Annihilation of the Wicked jatkaa yhtyeen linjaa nojaten vahvasti muinaisen Egyptin mytologiaan ja H. P. Lovecraftin kirjoituksiin.
Tiina Krohn
Krohn opiskeli Helsingin yliopistossa kirjallisuutta ja teoreettista filosofiaa. Hän työskenteli mainostoimistoissa 1977–1982, ja on ollut sen jälkeen vapaa kirjailija. Krohnin tunnetuin teos on romaani Bruno, joka oli Finlandia-palkintoehdokkaana 1990. Se kertoo 1500-luvulla eläneestä filosofista Giordano Brunosta.
Annihilation of the Wicked
Kappaleet
Japanin bonuskappale